
PARLAMENTUL ROMÂNIEI

CAMERA DEPUTAŢILOR

Comisia pentru tehnologia     




P.L.x. 753/05.11.2007

informaţiei şi comunicaţiilor

RAPORT

asupra proiectului de Lege pentru ratificarea Instrumentelor de amendare, adoptate la Antalya la 24 noiembrie 2006, a Constituţiei şi Convenţiei Uniunii Internaţionale a Telecomunicaţiilor, semnate la Geneva la 22 decembrie 1992

În conformitate cu prevederile art.95 din Regulamentul Camerei Deputaţilor, republicat, Comisia pentru Tehnologia Informaţiei şi Comunicaţiilor a fost sesizată în fond spre dezbatere cu proiectul de Lege pentru ratificarea Instrumentelor de amendare, adoptate la Antalya la 24 noiembrie 2006, a Constituţiei şi Convenţiei Uniunii Internaţionale a Telecomunicaţiilor, semnate la Geneva la 22 decembrie 1992, PLx-753/05.11.2007.


La întocmirea raportului s-a avut în vedere avizul favorabil din partea Consiliului Legislativ cu nr.1344/03.10.2007. De asemenea, s-a primit avizul favorabil al Comisiei pentru politică externă.

Prin obiectul de reglementare şi conţinutul său, proiectul de Lege face parte din categoria legilor ordinare.

La dezbaterea proiectului au participat, în conformitate cu prevederile art.54 din Regulamentul Camerei Deputaţilor, republicat, din partea Guvernului: dl. secretar de stat Constantin Teodorescu şi doamna consilier Cristina Pruteanu (Ministerul Comunicaţiilor şi Tehnologiei Informaţiei). 

Cu acest proiect de Lege, potrivit art. 75, alin.(1) din Constituţia României, republicată, Camera Deputaţilor  este prima Cameră sesizată.

Proiectul de Lege a fost dezbătut în şedinţa Comisiei din 15 noiembrie 2007 şi în urma dezbaterilor membrii comisiei au hotărât să propună plenului Camerei Deputaţilor adoptarea  proiectului de Lege în forma prezentată de iniţiator.
La lucrările Comisiei au fost prezenţi 10 deputaţi din totalul de 17 membri ai Comisiei. Raportul Comisiei a fost adoptat cu unanimitate de voturi a membrilor prezenţi.


          PREŞEDINTE,





SECRETAR,


dr. Varujan Pambuccian




        Valeriu Ungureanu

_1010303754.doc
[image: image1.png]






